1,000 จุดยังแกร่ง! SET ปิดลดช่วงลบเหลือ 4 จุด เก็งมาตรการรัฐ-กองทุนวายุภักษ์ฟื้นตลาดฯ
1,000 จุดยังแกร่ง! SET ปิดลดช่วงลบเหลือ 4 จุด เก็งมาตรการรัฐ-กองทุนวายุภักษ์ฟื้นตลาดฯ โดยดัชนีปิดตลาดวันนี้ ที่ระดับ 1,044.19 จุด ลบ 3.96 จุด หรือ 0.38% มูลค่าการซื้อขาย 6.16 หมื่นล้านบาท
19 มี.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,044.19 จุด ลบ 3.96 จุด หรือ 0.38% มูลค่าการซื้อขาย 6.16 หมื่นล้านบาท
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้แกว่งตัว ซึ่งดูจะแข็งแกร่งกว่าตลาดหุ้นในภูมิภาคเอเชียที่ส่วนใหญ่ยังติดลบอยู่ โดยตลาดบ้านเรารับข่าวลบจากจำนวนผู้ติดเชื้อในไทยที่เพิ่มขึ้นอีก 60 คนในวันนี้ และราคาน้ำมันก็ปรับตัวลงต่ำสุดในรอบกว่า 18 ปี ทำให้ไปกดดันหุ้นในกลุ่มพลังงาน
อย่างไรก็ดี ในช่วงบ่ายตลาดฯสามารถที่จะดีดตัวขึ้นมาได้บ้าง ตามตลาดหุ้นยุโรปที่ปรับขึ้น จากความคาดหวังแผนกระตุ้นเศรษฐกิจของธนาคารกลางยุโรป (ECB) ที่ประกาศโครงการใหม่ในการซื้อหลักทรัพย์ของภาคเอกชนและภาครัฐวงเงินรวม 7.5 แสนล้านยูโร (8.19 แสนล้านดอลลาร์) เพื่อรับมือกับความเสี่ยงต่างๆ ที่เกิดจากการแพร่ระบาดของไวรัสโควิด-19
นอกจากนี้ บ้านเราทางภาครัฐฯก็จะมีมาตรการช่วยเหลือภาคประชาชน และภาคธุรกิจเพิ่ม รวมถึงคาดว่ากองทุนวายุภักษ์ก็น่าจะเข้ามาช่วยลงทุนในตลาดฯด้วย โดยจะเก็บหุ้นพื้นฐานดีที่ราคาลงไปแรง ดังนั้น วันนี้จึงได้เห็นตลาดสวิงตัวแรง
สำหรับแนวโน้มการลงทุนในวันพรุ่งนี้ (20 มี.ค.) นายชัยยศ กล่าวว่า ตลาดฯคงจะแกว่งตัว โดยมีปัจจัยลบจากสถานการณ์การแพร่ระบาดไวรัสโควิด-19 แต่ก็มีปัจจัยบวกจากความคาดหวังมาตรการกระตุ้นเศรษฐกิจ
พร้อมให้แนวรับ 1,020-1,030 จุด ส่วนแนวต้าน 1,050-1,060 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM     มูลค่าการซื้อขาย  5,138.47 ล้านบาท  ปิดที่  17.50 บาท เพิ่มขึ้น  1.10 บาท
PTT     มูลค่าการซื้อขาย  3,952.79 ล้านบาท  ปิดที่  25.75 บาท ลดลง   0.75 บาท
ADVANC  มูลค่าการซื้อขาย  3,342.42 ล้านบาท  ปิดที่ 190.00 บาท เพิ่มขึ้น 10.00 บาท
GULF    มูลค่าการซื้อขาย  3,138.87 ล้านบาท  ปิดที่ 137.50 บาท เพิ่มขึ้น  8.00 บาท
CPALL   มูลค่าการซื้อขาย  2,601.79 ล้านบาท  ปิดที่  59.50 บาท ลดลง   0.50 บาท
 
ตลาดหุ้นเอเชีย
